Diari Oficial de la Generalitat Valenciana


Sumari del DOGV 8858, del 16-07-2020 (2020/5389)

RESOLUCIÓ d'1 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2020, subvenciones per a entitats locals per a projectes d'inversió en matèria d'equipament, projectes d'obres i obres en l'àmbit de la igualtat i les polítiques inclusives
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8858

Data del DOGV
:   16-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5389


Data del document
:   01-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'1 de juliol de 2020, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2020, subvenciones per a entitats locals per a projectes d'inversió en matèria d'equipament, projectes d'obres i obres en l'àmbit de la igualtat i les polítiques inclusives [2020/5389]  
L'Ordre 3/2020, de 17 d'abril, de 2020, de la Vicepresidència i Conselleria d'Igualtat i Polítiques Inclusives, estableix les bases reguladores de la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives. (DOGV 8796, 23.04.2020).  
Aquesta línia de subvenció es troba incloses dins del Pla estratègic de subvencions de la Vicepresidència i Conselleria d'Igualtat i Polítiques Inclusives 2018-2020, amb l'objectiu garantir els serveis d'atenció social.  
En virtut de les competències conferides pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i l'article 160.4 b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
  
Primer. Objecte  
1. Convocar per a l'exercici 2020 la concessió de subvencions en concepte d'equipament i reforma de centres, programes i serveis de tots els nivells d'atenció dels serveis socials gestionats per entitats locals del sistema valencià de serveis socials regulades per l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
2. Podran ser objecte de subvenció les actuacions següents:  
Línia estratègica A.  
Adquisició de mobiliari, estris i equips informàtics necessaris per al funcionament dels centres, programes i serveis.  
Línia estratègica C: construccions i obres  
Sublínia C.2: obres de reforma (abasta el conjunt d'obres d'ampliació, millora, modernització, adaptació, adequació o reparació d'immobles) de centres en funcionament i espais en els quals es desenvolupen programes i serveis d'atenció primària bàsica o primària específica de serveis socials.  
Línia estratègica D  
Redacció de projectes complets el contingut dels quals serà el necessari per a la realització de les obres comptant amb el preceptiu visat col·legial per a la realització d'actuacions emmarcades en la línia C de l'article 1.2 de l'Ordre 3/2020, relatiu a construccions i obra.  
Seran susceptibles de subvenció actuacions de tots els sectors i tots els nivells d'atenció dels serveis socials.  
3. Queden excloses les actuacions que assenyala l'article 7 de l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
  
Segon. Beneficiaris  
Podran sol·licitar les subvencions les entitats locals que siguen titulars de centres, programes o serveis del sistema valencià de serveis socials que reunisquen els requisits establits en l'article 3 de l'Ordre 3/2020 de 17 d'abril.  
  
Tercer. Finançament  
L'import màxim estimat per a finançar aquestes actuacions, segons el que s'estableix en la Llei de pressupostos de la Generalitat per a l'exercici 2020, es preveu en la secció 01, servei 01, programa pressupostari 311.30, Planificació i coordinació d'infraestructures de serveis socials, capítol VII, amb les especificacions següents:  
Denominació: Ajudes projectes d'inversió  
Línia de subvenció: S5229  
Consignació pressupostària: 3.000.000 euros  
Procedència i quantia dels fons. Propis no condicionats  
Conforme a la següent distribució de crèdit per línia estratègica que té caràcter estimatiu:  
Línia estratègica A: 1.000.000 -  
Línia estratègica C- Sublínia C2: 1.000.000 -  
Línia estratègica D: 1.000.000 -  
L'alteració de la distribució estimativa de la dotació no necessitarà nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana amb caràcter previ a la resolució de concessió, sense que aquesta publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Quart. Condicions de la concessió de subvenció  
Les entitats beneficiàries de la subvenció queden obligades a:  
a) Realitzar l'activitat que fonamenta la concessió de la subvenció durant l'exercici 2020 i, en tot cas, abans del termini establit per a la justificació.  
b) Comunicar, almenys amb quinze dies d'antelació, qualsevol canvi que, per causa aliena a la voluntat de l'entitat, es produïsca, i haurà de ser autoritzada, si escau, mitjançant resolució de l'òrgan concedent. Amb base en la nova informació l'ajuda podrà ser objecte d'una nova valoració i resolució de l'òrgan concedent.  
c) Comunicar a l'òrgan concedent la concessió de subvencions o ajudes de qualsevol ens públic o privat per a la mateixa finalitat i, en aquest cas, es realitzarà l'oportuna modificació de la valoració i resolució de l'òrgan concedent.  
d) Sotmetre's a les actuacions d'inspecció i comprovació de la veracitat de les dades aportades i de la destinació donada als fons rebuts, així com les de control financer que corresponguen a la Intervenció General i les previstes en la legislació per als perceptors de fons públics.  
  
e) Mantindre l'actuació objecte de subvenció en adequades condicions de conservació i manteniment per un període mínim 5 anys en cas d'adquisició d'equipament i 10 anys per al cas d'obres.  
f) Deixar constància expressa de la condició d'actuació subvencionada per la Generalitat en qualsevol relació amb tercers.  
  
Cinqué. Sol·licituds   
1. El termini de presentació de les sol·licituds serà de 15 dies hàbils a comptar des de l'endemà de la publicació de la present resolució en el Diari Oficial de la Generalitat Valenciana.  
2. Les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o la de la persona que la represente. A l'efecte de participació en la present convocatòria, es considera que la mateixa subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
  
- Designar el compte bancari on es transferirà, si escau, la subvenció.  
- Assumir les declaracions responsables de no concurrència de causa legal que impedisca obtindre la condició de persona beneficiària de la subvenció segons el que s'estableix en l'article 13 de la Llei 38/2003, de 17 de novembre, general de subvencions.  
3. La sol·licitud telemàtica estarà accessible en la seu electrònica de la Generalitat: https://sede.gva.es.  
4. En estar prevista la tramitació d'aquest procediment per mitjans telemàtics, tots els tràmits que afecten les persones interessades per a l'exercici dels seus drets i obligacions, així com l'esmena de la sol·licitud, es realitzaran per aquest mitjà.  
Si algun dels sol·licitants presenta la seua sol·licitud presencialment, l'òrgan competent per a la instrucció de l'expedient requerirà l'interessat perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, en virtut del que es disposa en l'article 68 apartat 4 de la Llei 39/2015, d'1 d'octubre, del procediment administratiu comú de les administracions públiques.  
  
Sisé. Documents i informació que ha d'acompanyar a la sol·licitud  
1. S'admetrà una única sol·licitud per entitat i modalitat d'ajuda, i s'hauran d'emplenar els annexos I i II segons la modalitat que se sol·licite.  
2. A la sol·licitud, degudament emplenada i subscrita pel representant legal de l'entitat, s'acompanyarà amb caràcter general:  
a) Acord de l'òrgan competent de la corporació local pel qual s'aprova sol·licitar la subvenció a la Conselleria d'Igualtat i Polítiques Inclusives.  
b) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003, de 17 de novembre, general de subvencions.  
c) Acreditació de trobar-se al corrent de les seues obligacions tributàries (Hisenda estatal i autonòmica) i enfront de la Seguretat Social.  
Per a això, el sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar la documentació acreditativa que es troben al corrent de les obligacions esmentades.  
d) Sol·licitud d'alta de domiciliació bancària emplenada, segons el model oficial aprovat per l'Ordre 18/2011, de 17 de juny, de la Conselleria d'Economia Hisenda i Ocupació (DOGV 6548, 21.06.2011), en cas de nou perceptor o canvi de compte bancari, que s'adjunta com a annex III a la present convocatòria.  
e) Memòria justificativa de la necessitat, signada pel representant de l'entitat.  
f) Pressupost detallat. Quan l'import de la despesa objecte de l'ajuda supere la quantia de 15.000 - en el supòsit de subministrament de béns i la de 4 0.000 - per a projectes d'obra futura o realització d'obres, el beneficiari haurà de sol·licitar com a mínim tres ofertes diferents amb caràcter previ a la contracció del compromís de lliurament del bé o realització del projecte, conforme al que es preveu en l'art. 31.3 de la Llei 38/2003, de 17 de novembre, general de subvencions.  
En les sol·licituds d'obres d'adequació, que no requereixen projecte tècnic:  
Documentació tècnica que permeta definir, valorar i executar les obres que comprenga. No podrà prescindir-se en aquesta documentació de memòria descriptiva i constructiva amb annexos justificatius de compliment de les normes aplicables a l'actuació, plans que definisquen aquesta actuació i un pressupost detallat.  
En les sol·licituds d'obres de reforma de centres:  
Projecte tècnic complet, amb tota la documentació prevista en les normes de caràcter legal i reglamentari.  
Certificat del representant de l'entitat en què conste:  
Pressupost de contracta.  
Programa d'actuació, del desenvolupament de les obres, la duració prevista, amb descripció de terminis mensuals i el desglossament pressupostari d'acord amb aquests.  
g) Acreditar que disposen d'un pla d'igualtat en el cas que, de conformitat amb la legislació que els siga aplicable, siga exigible. En el cas que no ho fora, breu informe explicatiu de les causes de no obligatorietat.  
  
Seté. Criteris de valoració de les sol·licituds  
1. Per a l'adjudicació de les subvencions sol·licitades a través de la línia estratègica A, es tindran en compte els següents criteris de valoració, la puntuació total màxima serà de 15 punts d'acord amb la modalitat triada, que serà excloent:  
a.1) Equipaments nous de centres, serveis, o espais en els quals es duguen a terme programes o serveis l'obra dels quals haja sigut subvencionada prèviament i de manera parcial, per la Conselleria o una altra administració pública, i ja estiga finalitzada o estiga prevista la seua finalització, d'acord amb els terminis establits en el projecte, abans del dia 1 de setembre de l'any natural de la convocatòria i requerisquen l'equipament per a la seua obertura, fins a un màxim de 10 punts.  
a.2) Adaptació al compliment de la normativa vigent d'equipaments existents centres en funcionament serveis i programes ja iniciats, fins a un màxim de 10 punts.  
b) Adequació a les finalitats i les places, tenint en compte per a la valoració, la selecció i utilització de materials ignífugs, sostenibles, aquells el reemplaçament dels quals tinga menor cost i millores proposades, fins a un màxim de 5 punts:  
L'import de la subvenció a cada entitat tindrà com a referència el cost del mobiliari, estris, equips informàtics, d'acord amb la documentació aportada, i de conformitat amb l'import màxim finançable que s'estableix en el resolc huité d'aquesta resolució.  
En cas d'empat, els criteris per a la seua resolució seran els següents, i s'aplicaran de manera successiva fins que es produïsca el desempat:  
a) Major número de població beneficiària de l'execució del projecte.  
b) Cost del projecte i millores proposades en relació amb l'activitat subvencionada.  
2. Per a l'adjudicació de les subvencions sol·licitades a través de la línia estratègica C-sublínia C2 es tindran en compte els següents criteris de valoració, amb un màxim de 6 0 punts:  
c.1) Necessitats de recursos existents en la zona de la seua implantació, fins a un màxim de 30 punts. Aquest criteri s'avaluarà mitjançant la seua adequació al mapa de necessitats de la conselleria competent en serveis socials i el Pla d'infraestructures de serveis socials. En el cas que es tracte de serveis d'atenció primària o no previstos en la normativa o en els plans esmentats anteriorment, es valorarà l'informe justificatiu de necessitats aportat per l'entitat sol·licitant.  
c.2) Adaptació al compliment de la normativa sobre accessibilitat, normativa sectorial o a altres apartats del Codi Tècnic d'Edificació fins a un màxim de 10 punts.  
c.3) Aportació externa en relació amb el cost total projectat de l'obra, fins a un màxim de 10 punts, d'acord amb els percentatges següents:  
  
Cofinançament extern Punts  
superior al 5 % i fins a 25 % 2  
superior al 25 % i fins a 50 % 5  
superior al 50 % i fins a 75 % 7  
superior al 75 % 10  
  
  
c.4) Millores i criteris socials (projecte social i sostenible, condicions d'habitabilitat, eficiència energètica, economicitat, termini d'execució, fins a un màxim de 10 punts.  
En cas d'empat, els criteris per a la seua resolució seran els següents, i s'aplicaran de manera successiva fins que es produïsca el desempat:  
a) Menor termini previst per al funcionament dels recursos subvencionats.  
b) Execució del projecte en la zona que major necessitat d'infraestructures presente d'acord amb el mapa de necessitats de la conselleria competent en serveis socials i el Pla d'infraestructures de serveis socials.  
c) Major nombre de població beneficiària de l'execució del projecte.  
  
d) Cost del projecte i millores proposades en relació amb l'activitat subvencionada.  
3. Per a l'adjudicació de les subvencions sol·licitades a través de la línia estratègica D es tindran en compte els següents criteris de valoració, amb un màxim de 20 punts:  
d.1) Necessitats de recursos existents en la zona de la seua implantació, fins a un màxim de 10 punts. Aquest criteri s'avaluarà mitjançant la seua adequació al mapa de necessitats de la conselleria competent en serveis socials i el Pla d'infraestructures de serveis socials. En el cas que es tracte de serveis d'atenció primària o no previstos en la normativa, es valorarà l'informe justificatiu de necessitats aportat per l'entitat sol·licitant.  
d.2) Disponibilitat del terreny, adequació i compatibilitat urbanística de l'emplaçament, fins a un màxim de 5 punts.  
d.3) Altres millores i criteris socials (projecte social i sostenible, condicions d'habitabilitat, eficiència energètica, economicitat, termini d'execució), fins a un màxim de 5 punts.  
En cas d'empat, els criteris per a la seua resolució seran els següents, i s'aplicaran de manera successiva fins que es produïsca el desempat:  
a) Menor termini d'execució del projecte que figure en els criteris socials.  
b) Execució del projecte en la zona que major necessitat d'infraestructures presente d'acord amb el mapa de necessitats de la conselleria competent en serveis socials i el Pla d'infraestructures de serveis socials.  
c) Major nombre de població beneficiària de l'execució del projecte.  
  
d) Cost del projecte i millores proposades en relació amb l'activitat subvencionada.  
  
Huité. Criteris per a determinar l'import de la subvenció  
1. La quantia màxima que es podrà concedir, en la línia estratègica A, a cada entitat serà el 100 % de la quantitat sol·licitada i per un import màxim de 200.000 ?.  
2. La quantia màxima que es podrà concedir, en la línia estratègica C, a cada entitat serà el 100 % de la quantitat sol·licitada i per un import màxim de 250.000 ?.  
3. La quantia màxima que es podrà concedir, en la línia estratègica D, a cada entitat serà el 90 % de la quantitat sol·licitada per un import màxim de 200.000 ?.  
4. El percentatge de l'ajuda a concedir sobre la quantitat sol·licitada es determinarà conformement a la puntuació obtinguda i d'acord amb els percentatges màxims que a continuació s'assenyalen, no es podrà concedir subvenció a les sol·licituds que no obtinguen la puntuació mínima de:  
Línia estratègica A, 8 punts.  
Línia estratègica C, 30 punts.  
Línia estratègica D, 10 punts.  
  
Línia estratègica A  
Puntuació obtinguda Percentatge subvencionat  
15 punts 100 %  
De 13 a 14 punts 90 %  
D'11 a 12 punts 80 %  
De 9 a 10 punts 70 %  
8 punts 50 %  
  
  
Línia estratègica C  
Puntuació obtinguda Percentatge subvencionat  
De 59 a 60 punts 100 %  
De 51 a 58 punts 90 %  
De 45 a 50 punts 80 %  
De 39 a 44 punts 70 %  
De 33 a 38 punts 60 %  
De 30 a 32 punts 50 %  
  
  
Línia estratègica D  
Puntuació obtinguda Percentatge subvencionat  
20 punts 90 %.  
De 18 a 19 punts 85 %.  
De 16 a 17 punts 80 %  
De 14 a 15 punts 70 %  
De 12 a 13 punts 60 %  
De 10 a 11 punts 50 %  
  
  
  
5. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
6. La quantitat concedida es veurà afectada per la possible baixa en el cost del projecte o en l'adquisició de l'equipament o la realització de les obres.  
  
Nové. Resolució i publicació  
1. El termini màxim per a resoldre i notificar les resolucions sobre les sol·licituds serà de 6 mesos comptats des de l'endemà de la data de publicació de la present convocatòria en el Diari Oficial de la Generalitat Valenciana.  
2. De conformitat amb el que es disposa en l'art. 45.1 b) de la Llei 39/2015 d'1 d'octubre, del procediment administratiu comú de les administracions públiques, a l'efecte de determinar les successives publicacions de les resolucions derivades de la present convocatòria, aquestes es publicaran en el Diari Oficial de la Generalitat Valenciana. Aquesta publicació produirà els efectes de la notificació.  
3. Transcorregut el termini esmentat en el punt u sense que s'haja produït la publicació de la resolució, les entitats interessades podran entendre desestimades les seues sol·licituds per silenci administratiu.  
  
Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
4. La Direcció General d'Infraestructures de Serveis Socials informarà sobre els expedients, i realitzarà, si escau, una proposta ordenada de tots els expedients complets a la comissió de valoració, constituïda segons el que s'estableix en l'Ordre 3/2020 de 17 d'abril, que analitzarà els expedients remesos i elaborarà, seguint l'ordre de puntuació obtingut, una relació prioritzada per cada línia estratègica i elevarà a l'òrgan competent per a la concessió de subvencions, les propostes de concessió a favor del nombre de beneficiaris que permeten les disponibilitats de crèdit.  
5. De conformitat amb el que es disposa en l'art.14.1 de l'Ordre 3/2020 es delega en la persona titular de la Direcció General d'Infraestructures de Serveis Socials, la facultat de dictar les resolucions derivades de la present convocatòria.  
  
Deu. Forma i termini de justificació de les subvencions  
1. El termini màxim de justificació de les subvencions serà d'1 mes, a comptar des de la data de finalització de l'activitat subvencionada, sense perjudici de possibles pròrrogues en funció de la data de la convocatòria, i en tot cas abans del 15 de novembre de 2020, per al cas d'equipament i projectes d'obres i l'1 de desembre, per al cas d'obres de reforma.  
L'incompliment del requisit de justificació en termini de les subvencions concedides o la justificació insuficient podrà donar lloc a la revocació o a la minoració de la subvenció, amb exigència, si escau, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
  
  
Onze. Pagament de la subvenció  
1. Els pagaments de les subvencions per a equipament i projecte d'obra, s'efectuaran contra presentació de factures reglamentàries segons la normativa vigent, juntament amb les còpies d'aquestes. Aquestes còpies seran acarades en el registre d'entrada on es presente l'escrit de sol·licitud del pagament, i es tornarà la factura original a l'entitat beneficiària.  
Les corporacions locals podran substituir la documentació esmentada per un certificat expedit pel secretari local on consten les quantitats aplicades al fi de la subvenció, amb detall exprés dels diferents conceptes subvencionats, unitats i imports parcials. Aquestes quantitats han de trobar-se, almenys, en situació d'obligacions reconegudes o en fase de licitació, i així haurà de fer-se constar en el certificat.  
  
En el cas de subvencions concedides per a reforma de centres, els pagaments s'efectuaran contra certificació d'obra expedida pel tècnic competent i de conformitat amb el projecte presentat. En tot cas, presentades les certificacions, s'abonarà exclusivament el percentatge finançat establit en la resolució de concessió.  
2. En tot cas, la quantia a justificar es realitzarà sobre la despesa total.  
3. En cap cas l'import de la subvenció podrà ser de tal quantia que, com a conseqüència de la percepció d'altres subvencions d'administracions públiques o entitats públiques o privades, o de qualsevol altra causa, supere el cost de l'equipament o del projecte subvencionat o de l'obra.  
4. En el cas que l'import de la subvenció supere el cost de l'activitat subvencionada, l'Administració procedirà a exigir el reintegrament quant a l'excés, i a l'exigència de l'interés de demora des del moment del pagament de la subvenció per part de la Generalitat.  
5. Amb caràcter previ al pagament de la subvenció, l'entitat beneficiària haurà de trobar-se al corrent en el compliment d'obligacions tributàries i enfront de la seguretat social i aportar declaració responsable de no ser deutor per resolució de procediment de reintegrament de subvencions.  
  
Dotze. Pla de control i comprovació  
1. La comprovació administrativa de la justificació documental de la subvenció concedida es realitzarà mitjançant la revisió de la documentació que a aquest efecte s'ha establit en la present convocatòria com d'aportació preceptiva per l'entitat beneficiària, per al pagament de la subvenció.  
2. La comprovació material de l'efectiva realització de l'activitat es durà a terme en els termes establits en el pla de control, que es realitzarà d'acord amb els criteris següents:  
a) El tipus de control a efectuar es realitzarà sobre el terreny referent a obres i equipament i, en els altres casos, mitjançant la revisió dels justificants aportats.  
b) La selecció de les subvencions tindrà caràcter aleatori, entre aquelles l'import concedit de les quals siga equivalent al 10 % de la línia o superior.  
3. Per a la comprovació material de l'efectiva realització de l'activitat, s'utilitzarà algun dels mètodes següents:  
a) L'examen de registres comptables, comptes o estats financers i la documentació que els suporte, de les entitats beneficiàries.  
b) L'examen d'operacions individualitzades i concretes relacionades o que puguen afectar les subvencions concedides.  
  
Contra la present resolució, que posa fi a la via administrativa, podrà interposar-se recurs potestatiu de reposició en el termini d'un mes comptat de l'endemà de la publicació, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, a comptar de l'endemà de la publicació, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen presentar qualsevol altre que estimen pertinent.  
  
  
València, 1 de juliol de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.